**ΠΑΝΕΠΙΣΤΗΜΙΟ ΑΙΓΑΙΟΥ**

**ΕΤΟΣ 2019 -2020**

ΤΜΗΜΑ : Μεσογειακών Σπουδών

ΜΑΘΗΜΑ : Λαϊκή Λογοτεχνία : Σύγχρονες Όψεις

ΘΕΜΑ

ΕΡΓΑΣΙΑΣ : Παραμύθι –« Η Ωραία Κοιμωμένη»

ΔΙΔΑΣΚΩΝ : κος Κατσαδώρος Γεώργιος

ΦΟΙΤΗΤΡΙΑ : Γρυλλάκη Διασώζουσα - Άννα

Α.Μ : 4312018039

Περιεχόμενα:

1. Παραμύθι -Όρος – Ετυμολογία
2. Εισαγωγικά
3. Αδελφοί Γκριμ – Βιογραφία
4. Ιστορία Συγγραφής
5. Μετάβαση
6. Γουόλτ Ντίσνεϊ : Βιογραφία
7. Ο ήλιος , η Σελήνη και η Ταλία
8. Η Ωραία Κοιμωμένη : Disney
9. Σύγχρονες προβολές
10. Μετεξέλιξη – Σύγχρονη Όψη Παραμυθιών
* Βιντεοπαιχνίδια
* Επιτραπέζια Παιχνίδια
* Θεματικά Πάρκα
* Θεατρικές προσαρμογές

Παραμύθι :(ουδέτερο)

Παρά +Μύθος> ετυμολογία

* φανταστική λαϊκή διήγηση, ευχάριστη και ελκυστική, ιδιαίτερα στα παιδιά1
* Δεν αναφέρεται ποτέ σε συγκεκριμένο τόπο και χρόνο, αλλά μεταφέρει αόριστα τον ακροατή στο παρελθόν με την τυπική εισαγωγή: «Μια φορά κι έναν καιρό…»1
* (συνεκδοχικά) ψέμα2

Εισαγωγικά :

Οι αδελφοί Grimm (Jacob και Wilhelm), δύο από τους δημοφιλέστερους λαογράφους χαρακτήρισαν τα παραμύθια ως ‘ θραύσματα στο σανίδι των μύθων’. Συγκεκριμένα , είχαν κάνει λόγο για «εκπεπτωκότες μύθους που μπορούν να γίνουν κατανοητοί μόνο μέσα από μια κατάλληλη ερμηνεία των μύθων από τους οποίους προήλθαν».
Το παραμύθι είναι αποτέλεσμα λαϊκής σοφίας, παιδείας και βιωμάτων, το οποίο ουσιαστικά επιτρέπει τη συνύπαρξη και έπειτα την αλληλεπίδραση φυσικών,αλλά και υπερφυσικών στοιχείων.

Η διαφορά του από το μύθο είναι ότι δεν αποσκοπεί αποκλειστικά σε μια συγκεκριμένη ηθική διδασκαλία, αλλά αφήνει χώρο στο κοινό του να διαμορφώσει τη δική του προσωπική κρίση και στάση ζωής – αφήνει τη φαντασία ελεύθερη να πλάσει την εικόνα, παρέχοντας μια ελευθερία δίχως όρια. Επίσης, δεν αποτελεί παράδοση, καθώς η τελευταία αναφέρεται σε συγκεκριμένα γεγονότα, πρόσωπα, ή τόπους, που ο λαός  πιστεύει ως αληθινά.

Τα όρια δεν υπάρχουν, το υπερφυσικό και παράλογο αποκτούν ύλη, με πουλιά που έχουν ανθρώπινη λαλιά ή κακόκεφους αγέρες. Και πίσω από κάθε χαρακτήρα κρύβεται και ένας συμβολισμός.3

( πηγές :

1. <https://mikekourouvanis.wordpress.com/%CF%84%CE%B9-%CE%B5%CE%AF%CE%BD%CE%B1%CE%B9-%CF%84%CE%BF-%CF%80%CE%B1%CF%81%CE%B1%CE%BC%CF%8D%CE%B8%CE%B9/>

2. <https://el.wiktionary.org/wiki/%CF%80%CE%B1%CF%81%CE%B1%CE%BC%CF%8D%CE%B8%CE%B9>

3. <https://www.tsemperlidou.gr/basiliki-fatourou/inspiration-spirituality/paramithi-ena-taxidi-ton-megalon-pros-tin-kataktisi-tis-katharsis> )

Οι Αδελφοί Grimm : Σύντομη Βιογραφία

Οι αδελφοί Grimm γεννήθηκαν σ’ ένα μικρό χωριό της Γερμανίας, (Jacob Ludwig Carl Grimm). Τα δύο αδέλφια σπούδασαν σε νομική σχολή, όπως και ο πατέρας τους, ενώ από μικρή ηλικία έδειξαν τεράστιο ενδιαφέρον για τις γερμανικές λαϊκές αφηγήσεις και παραδόσεις.

Συνέλεγαν παραδοσιακές ιστορίες, προσπαθώντας να αποτυπώσουν στο χαρτί όσο πιο πιστά μπορούσαν την τεχνική και τις λέξεις που χρησιμοποιούσαν οι αφηγητές. Από αυτές εμπνεύστηκαν για να γράψουν περισσότερα από 200 παραμύθια, τα οποία σήμερα είναι γνωστά ως Παραμύθια Γκριμ. Ο πρώτος τόμος με 86 παραμύθια κυκλοφόρησε στις 20 Δεκεμβρίου 1812 εν μέσω αντιδράσεων, επειδή ορισμένα από αυτά θεωρήθηκαν ακατάλληλα για παιδιά. Τα παραμύθια των αδελφών Γκριμ έχουν μεταφραστεί σε 160 γλώσσες και αγαπήθηκαν από τα παιδιά όλου του κόσμου. Ανάμεσά τους, Η Κοκκινοσκουφίτσα, Η Σταχτοπούτα, Η Χιονάτη και οι επτά νάνοι, Η ωραία κοιμωμένη, Χάνσελ και Γκρέτελ, Ραπουντζέλ.

(Πηγές:<https://www.sansimera.gr/biographies/34>

<https://look.athensvoice.gr/look/23621_oi-istories-piso-apo-ta-paramythia-ton-adelfon-gkrim>)

Ιστορία Συγγραφής

Αρχικά, η συλλογή των παραμυθιών είχε ακαδημαϊκό χαρακτήρα. Η εξέλιξη της κοινωνίας όμως ήταν τέτοια, ώστε στον 19ο αιώνα πια, οι μητέρες άρχισαν να αναζητούν βιβλία για τα παιδιά τους. Ζητήθηκε από τους **Αδερφούς Γκριμ** να προσαρμόσουν τα παραμύθια τους και να αφαιρέσουν κάθε σεξουαλικό υπονοούμενο και να «ωραιοποιήσουν» κάποια σημεία. Οι αλλαγές που ζητούσε ο εκδότης τους δεν ενθουσίασαν τους δύο Γκριμ, αλλά κατάφεραν και δημιούργησαν τον μεγαλύτερο παιδικό μύθο του αιώνα τους.

Για τις επόμενες δεκαετίες και για τις έξι με σειρά εκδόσεις γινόταν αναδιατύπωση , αφαιρούσαν κομμάτια, άλλαζαν το τέλος, έβγαζαν ό,τι περιείχε βία και σκοτεινό ή προκαλούσε τα ήθη της εποχής [η εκκλησία φυσικά έπαιξε σημαντικό ρόλο στην λογοκρισία] μετατρέποντας τα πανέμορφα ανατριχιαστικά παραμύθια σε εξευγενισμένα και «όπως αρμόζει σε παιδιά» με διδακτικό τέλος. Πολλές ιστορίες –σχεδόν 50- αναγκάστηκαν να τις αποσύρουν εντελώς επειδή «δεν επιδέχονταν βελτίωσης», καταλήγοντας στις 100 που κυκλοφορούσαν όλα αυτά τα χρόνια μεταφρασμένες σε κάθε γλώσσα του κόσμου. Η τελική έκδοση του έργου των Αδελφών Γκριμ το έτος 1857 που υπήρχε μέχρι τώρα δεν έχει καμία σχέση με την αρχική απαράλλαχτη μορφή του 1812 , η οποία προφανώς δεν ήταν η κατάλληλη για ανάγνωση σε παιδιά.

( Πηγή: [www.lifo.gr](http://www.lifo.gr) )

Μετάβαση

Άξιος συνεχιστής αναπαραγωγής των παραμυθιών των Αδελφών Γκριμ, υπήρξε ο Γουόλτ Ντίσνεϊ. Από την άποψη, έστω, της επιτυχίας την οποία σχεδίασε. Πέντε παραμύθια των Γκριμ έγινα ταινίες από τα στούντιο Ντίσνεϊ με πρώτη και σημαντικότερη τη «Χιονάτη και τους Επτά Νάνους» που κυκλοφόρησε το 1937.

Γουόλτ Ντίσνεϊ : Βιογραφία

Ο κορυφαίος, ίσως, παραμυθάς του 20ου αιώνα. Υπήρξε ο «πατέρας» του Μίκυ Μάους και ο άνθρωπος που το όνομά του ταυτίστηκε με τη μαγεία των κινούμενων σχεδίων.

Ο Γουόλτ Ντίσνεϊ (Walt Disney) γεννήθηκε στο Σικάγο. Αφού μετήλθε διαφόρων επαγγελμάτων και πήρε μέρος ως οδηγός ασθενοφόρου στον πρώτο παγκόσμιο πόλεμο, αποφάσισε το 1920 ότι η δημιουργία κινουμένων σχεδίων ήταν η δουλειά που του ταίριαζε. 1

Η ζωή του Ντίσνεϊ συνδυάζει την αφέλεια και τον ηρωισμό της παιδικής ηλικίας (γι’ αυτό ίσως και η εμμονή του με το χάπι εντ) με την πίστη του ενηλίκου ότι η φαντασία είναι ο μοχλός για να σηκώσεις ακόμη κι όλο το βάρος του κόσμου.

Έκανε τα παλιά παραμύθια, που στην αυθεντική τους μορφή είναι σκληρά και βίαια, συμβατά με τις σύγχρονες «λείες» όψεις σινεμά και την τηλεόραση. Υπήρξε εφευρέτης, αλλά και πειραματιστής. Θέλησε να φέρει την κλασική μουσική στο σύνολο της μάζας με τη «Φαντασία» του. Επιδίωξε να συνεργαστεί και με τον Σαλβαντόρ Νταλί, όμως το σχέδιο δεν απέδωσε. 2

 (Πηγή: 1.<https://www.sansimera.gr/biographies/219>

2.<https://www.kathimerini.gr/751323/article/politismos/kinhmatografos/htan-o-ntisnei-soyrealisths>)

Ο Ήλιος , η Σελήνη και η Ταλία

(Το παραμύθι που θα μπορούσε να είναι η πρώτη γραπτή εκδοχή της Ωραίας Κοιμωμένης γράφτηκε το 1634, από τον Giambattista Basile.)

Μια φορά κι έναν καιρό, οι μάγισσες προφήτεψαν ότι η όμορφη πριγκίπισσα Ταλία, που είχε μόλις γεννηθεί, θα κινδυνεύσει θανάσιμα από μια ρανίδα λιναριού. Ο πατέρας της, όπως είναι φυσικό, διατάζει να εξαφανίσουν όλο το λινάρι από το βασίλειό του. Παρ’ όλα αυτά, όταν η Ταλία ενηλικιώνεται καταφέρνει μυστηριωδώς να βρει το μοναδικό κομμάτι λιναριού που έχει απομείνει σε ολόκληρο το βασίλειο, να τραυματιστεί με μια ρανίδα που πάει και καρφώνεται κάτω από το νύχι της, και πέφτει σε κώμα. Περίλυπος ο πατέρας της διατάζει να εγκαταλείψουν το παλάτι και τα όμορφα λιβάδια γύρω του, ώστε να μπορέσει να ξεχάσει το τραγικό γεγονός.

Κάποια στιγμή, ένας άλλος βασιλιάς ανακαλύπτει τυχαία το εγκαταλελειμμένο βασίλειο, βρίσκει την Ταλία να κοιμάται μόνη της στο παλάτι και, χωρίς να το πολυσκεφτεί, την βιάζει. Μετά επιστρέφει σπίτι στη γυναίκα του. Η Ταλία, όπως είναι φυσικό, μένει έγκυος, και όπως δεν είναι φυσικό, γεννά δίδυμα, χωρίς να ξυπνήσει από το κώμα. Καθώς τα μωρά προσπαθούν να βρουν το στήθος της για να θηλάσουν, ένα από τα δύο αρχίζει να πιπιλά το δάχτυλό της, η ρανίδα που είχε σφηνωθεί στο νύχι της μαλακώνει και πέφτει, και η Ταλία ξυπνά, χαρούμενη που έχει δύο μωρά στην αγκαλιά της. Αποφασίζει να τα ονομάσει Ήλιο και Σελήνη.

Ο βασιλιάς επιστρέφει μετά από λίγες μέρες, αλλά αντί για το κορίτσι-σε-κώμα βρίσκει την Ταλία ξύπνια και μητέρα των παιδιών του. Οι δυο τους ερωτεύονται, αλλά η γυναίκα του βασιλιά μαθαίνει για την σχέση τους και στέλνει τους υπηρέτες της να πάρουν τα παιδιά στο παλάτι, ότι δήθεν τα θέλει ο βασιλιάς. Τα δίνει στον μάγειρα του παλατιού, ζητώντας του να τα σφάξει, να τα ψήσει και να τα σερβίρει στον βασιλιά. Ο μάγειρας, μην μπορώντας να σκοτώσει τα παιδιά, τα κρύβει και σερβίρει δύο νεαρά αρνιά στη θέση τους. Η βασίλισσα παρακολουθεί περιχαρής καθώς ο άνδρας της καταβροχθίζει το κρέας. Στέλνει στη συνέχεια να φέρουν την Ταλία, την οποία απαιτεί να κάψουν ζωντανή. Ο βασιλιάς, όμως, ακούει τις κραυγές της, την σώζει την τελευταία στιγμή, και ρίχνει την απαίσια γυναίκα του στη φωτιά όπου ψήνεται μέχρι θανάτου. Στο τέλος, εμφανίζονται τα παιδιά και ζουν αυτοί καλά κι εμείς καλύτερα.

(Πηγές: <https://www.willowisps.gr/main/-/28/10/2017-1>

<https://www.in2life.gr/features/notes/article/298814/3-anatrihiastika-mesaionika-paramythia.html> )

Η Ωραία Κοιμωμένη : Disney

Η Ωραία Κοιμωμένη (πρωτότυπος τίτλος: Sleeping Beauty) είναι αμερικανική μουσική κινηματογραφική ταινία φαντασίας κινουμένων σχεδίων παραγωγής Γουώλτ Ντίσνεϋ, βασισμένη στο παραμύθι του Σαρλ Περώ, Η Ωραία Κοιμωμένη. Αποτελεί τη δέκατη έκτη ταινία κινουμένων σχεδίων μεγάλου μήκους της Disney.

Είναι σημαντικό να σημειωθεί πως υπάρχουν και παραγωγές της σύγχρονης μορφής του παραμυθιού της Ωραίας Κοιμωμένης, ως οικογενειακές ταινίες , φαντασίας αλλά και μιούζικαλ.

Για παράδειγμα:

<https://www.imdb.com/title/tt0093993/?ref_=kw_li_tt> (μουσική -παραγωγή του κλασικού παραμυθιού του Charles Perrault- 1987)

Αφήγηση

Μετά από πολλά χρόνια ατεκνίας, ο Βασιλιάς Στέφαν και η Βασίλισσα Λία αποκτούν ένα όμορφο κοριτσάκι, την Πριγκίπισσα Ορόρα. Για να γιορτάσουν το χαρμόσυνο γεγονός, ανακηρύσσουν την ημέρα ως μέρα διακοπών για όλους ως φόρο τιμής στην Πριγκίπισσα. Στη συγκέντρωση που γίνεται για τη βάφτισή της, το νεογέννητο κοριτσάκι αρραβωνιάζεται τον Πρίγκιπα Φίλιππο, το νεαρό γιο του Βασιλιά Ουμβέρτου, φίλο του Βασιλιά Στέφαν, έτσι ώστε τα Βασίλειά τους να ενωθούν.

Ανάμεσα στους καλεσμένους της γιορτής βρίσκονται και οι τρεις καλές νεράιδες (Φλώρα, Δώρα και Μαριγούλα), οι οποίες έχουν έρθει για να ευλογήσουν το νεογέννητο με δώρα. Η Φλώρα και η Δώρα προσφέρουν τα δώρα της ομορφιάς και του τραγουδιού αντίστοιχα. Πριν η Μαριγούλα δώσει τη δική της ευλογία, εμφανίζεται η κακιά νεράιδα Μαλέφισεντ στην οποία λένε ότι δεν είναι καλεσμένη. Η Μαλέφισεντ ξεκινάει να φύγει αλλά, όταν η Βασίλισσα Λία ρωτάει αν έχει προσβληθεί, καταριέται την πριγκίπισσα λέγοντας πως η Ορόρα θα μεγαλώσει με χάρη και ομορφιά αλλά, πριν ο ήλιος δύσει την ημέρα των δέκατων έκτων γενεθλίων της, θα τσιμπήσει το δάκτυλό της σε ένα αδράχτι και θα πεθάνει. Η Μαλέφισεντ φεύγει και αφήνει τους Βασιλείς τρομοκρατημένους να παρακαλάνε τις νεράιδες να σπάσουν την κατάρα. Δυστυχώς δεν είναι αρκετά δυνατές για να το κάνουν, αλλά η Μαριγούλα χρησιμοποιεί την ευλογία της για να ελαφρύνει την κατάρα. Έτσι, αντί να πεθάνει, η Ορόρα θα πέσει σε έναν βαθύ ύπνο από τον οποίο μπορεί να ξυπνήσει μόνο με το φιλί της αληθινής αγάπης. Ο Βασιλιάς Στέφαν, φοβούμενος ακόμα για τη ζωή της κόρης του, διατάζει να καούν όλα τα αδράχτια του Βασιλείου. Οι νεράιδες πιστεύουν πως αυτό δεν είναι αρκετό για να κρατήσει την Ορόρα ασφαλή και έτσι, την παίρνουν για να την μεγαλώσουν σε ένα εξοχικό σπίτι στο δάσος μέχρι την ημέρα των δέκατων έκτων γενεθλίων της.

Τη μέρα των γενεθλίων της, οι τρεις νεράιδες της ζητάνε να μαζέψει μούρα από το δάσος έτσι ώστε να μπορέσουν να ετοιμάσουν ένα πάρτι έκπληξη για εκείνη. Στο δάσος, τραγουδάει μαζί με τα ζώα και η φωνή της τραβάει την προσοχή του Πρίγκιπα Φίλιππου, ο οποίος είναι κι αυτός πια ένας όμορφος νεαρός άντρας. Προσπαθεί να βρει σε ποιαν ανήκει αυτή η όμορφη φωνή και μόλις τη βλέπει, την ερωτεύεται. Η κοπέλα ζητάει από τον πρίγκιπα να έρθει εκείνο το βράδυ στο εξοχικό για να γνωρίσει την οικογένειά της.

Πίσω στο εξοχικό, η Ορόρα ενθουσιασμένη λέει στις νεράιδες πως γνώρισε έναν άντρα και ερωτεύτηκε. Μετά από αυτό, οι νεράιδες αναγκάζονται να της πουν την αλήθεια για τη βασιλική καταγωγή της, πως είναι πριγκίπισσα και ήδη αρραβωνιασμένη από τη γέννησή της με έναν πρίγκιπα και πως δε θα πρέπει να ξαναδεί τον άντρα που γνώρισε. Η Ορόρα, με ραγισμένη την καρδιά, φεύγει από το δωμάτιο. Την ίδια στιγμή, ο Φίλιππος λέει στον πατέρα του για ένα κορίτσι που γνώρισε και επιθυμεί να την παντρευτεί παρά τον ήδη προετοιμασμένο γάμο του με την Πριγκίπισσα Ορόρα. Ο Βασιλιά Ουμβέρτος προσπαθεί να τον μεταπείσει αλλά αποτυγχάνει.

Το ίδιο βράδυ, οι νεράιδες πάνε την Ορόρα πίσω στο κάστρο και την αφήνουν μόνη στο δωμάτιο περιμένοντας τον εορτασμό για τα γενέθλιά της, όπου θα δει και τους γονείς της. Τότε, εμφανίζεται η Μαλέφισεντ και με μαγικό τρόπο απομακρύνει την Ορόρα από τις νεράιδες και την οδηγεί σε ένα δωμάτιο όπου την κάνει να ακουμπήσει το δάχτυλό της σε ένα μαγεμένο αδράχτι, εκπληρώνοντας την κατάρα. Οι νεράιδες τοποθετούν την Ορόρα στο υψηλότερο σημείο του κάστρου και ενεργοποιούν ένα πανίσχυρο ξόρκι πάνω σε όλους τους κατοίκους του Βασιλείου, κάνοντάς τους να πέσουν σε βαθύ λήθαργο μέχρι να σπάσει το ξόρκι της πριγκίπισσας. Καθώς το κάνουν, ακούνε μια συνομιλία μεταξύ των δύο Βασιλιάδων και συνειδητοποιούν πως ο άντρας που γνώρισε η Ορόρα στο δάσος είναι ο Πρίγκιπας Φίλιππος. Τρέχουν να τον βρουν αλλά εκείνος έχει απαχθεί από τη Μαλέφισεντ, η οποία τον περίμενε στο εξοχικό στο δάσος. Του δείχνει πως το κορίτσι που ερωτεύτηκε είναι τώρα η κοιμωμένη πριγκίπισσα και του λέει πως σχεδιάζει να τον κρατήσει φυλακισμένο μέχρι να γεράσει. Τότε θα τον απελευθερώσει για να γνωρίσει την αγάπη του, η οποία δε θα έχει γεράσει ούτε μια μέρα.

Οι νεράιδες βρίσκουν τον πρίγκιπα και τον απελευθερώνουν, οπλίζοντάς τον με το μαγικό Σπαθί της Αλήθειας και την Ασπίδα της Αρετής. Η Μαλέφισεντ προσπαθεί να σταματήσει τον Φίλιππο, περιτριγυρίζοντας το κάστρο της Ορόρα με αγκάθια, αλλά βλέπει ότι αυτό δεν τον εμποδίζει. Τότε, μεταμορφώνεται σε έναν γιγάντιο δράκο για να τον αντιμετωπίσει και ενώ οι δυο τους παλεύουν, ο Φίλιππος πετάει το σπαθί του, ευλογημένο με τη μαγεία των νεράιδων, κατευθείαν στην καρδιά της Μαλέφισεντ σκοτώνοντάς την.

Ο Φίλιππος ξυπνάει την Ορόρα με ένα φιλί σπάζοντας το ξόρκι και ξυπνώντας, κατά συνέπεια, και όλους στο παλάτι. Το βασιλικό ζευγάρι κατεβαίνει στην αίθουσα χορού, όπου η Ορόρα επανενώνεται ευτυχισμένη με τους γονείς της ενώ ο Βασιλιάς Ουμβέρτος είναι μπερδεμένος για το πώς γνωρίστηκαν οι δύο νεαροί. Η Φλώρα και η Μαριγούλα αρχίζουν και πάλι να τσακώνονται για το χρώμα του φορέματος της Ορόρα αλλάζοντάς το μαγικά από μπλε σε ροζ και το ανάποδο, ενώ το ζευγάρι χορεύει ευτυχισμένο.

(Πηγή: [https://el.wikipedia.org/wiki/%CE%97\_%CE%A9%CF%81%CE%B1%CE%AF%CE%B1\_%CE%9A%CE%BF%CE%B9%CE%BC%CF%89%CE%BC%CE%AD%CE%BD%CE%B7\_(%CF%84%CE%B1%CE%B9%CE%BD%CE%AF%CE%B1,\_1959)](https://el.wikipedia.org/wiki/%CE%97_%CE%A9%CF%81%CE%B1%CE%AF%CE%B1_%CE%9A%CE%BF%CE%B9%CE%BC%CF%89%CE%BC%CE%AD%CE%BD%CE%B7_%28%CF%84%CE%B1%CE%B9%CE%BD%CE%AF%CE%B1%2C_1959%29) )

Μαλέφισεντ

Μια ηλικιωμένη γυναίκα αφηγείται και λέει την ιστορία της Μαγκούφισσας (Maleficent) μιας νεαρής και ισχυρής νεράιδας που ζει στους Moors, ένα μαγικό βασίλειο που συνορεύει με το βασίλειο των ανθρώπων. Ως ένα νεαρό κορίτσι, γνωρίζει και ερωτεύεται ένα ανθρώπινο αγόρι που ονομάζεται Στέφανος (Stefan), του οποίου ο ενθουσιασμός για την Μαγκούφισσα επισκιάζεται από την φιλοδοξία του να γίνει βασιλιάς. Καθώς μεγαλώνουν, οι δύο απομακρύνονται ώσπου μια μέρα ο Στέφανος σταματά να έρχεται να τη δει. Αργότερα, αφού η Μαγκούφισσα νικήσει τον τωρινό βασιλιά στην μάχη, οι υποτακτικοί του αναλαμβάνουν να εκδικηθούν το θάνατο του. Ο Στέφανος βλέπει την οδό του προς την βασιλεία ανοικτή, και αποφασίζει να κυνηγήσει την σκοτεινή νεράιδα. Επισκεπτόμενος τη νύκτα, ο Στέφανος την ναρκώνει αλλά δεν μπορεί να την σκοτώσει. Αντιθέτως της καίει τα φτερά χρησιμοποιώντας σίδηρο και τα παρουσιάζει στο βασιλιά ως απόδειξη ότι τη σκότωσε. Λυπημένη κατάκαρδα από την προδοσία του Στέφανου και το χάσιμο των φτερών της, η Μαγκούφισσα αρχίζει την οικοδόμηση ενός σκοτεινότερου βασιλείου στο νεραιδοβασίλειο. Παίρνει ένα κοράκι, τον Diaval, ως σύντροφο και έμπιστο φίλο, τον οποίο συνεχώς μεταμορφώνει από άντρα σε πουλί και άλλα ζώα.

Μια μέρα, ο Diaval ενημερώνει την Μαγκούφισσα ότι ο Στέφανος, τώρα βασιλιάς, οργανώνει την βάπτιση της νεογέννητης κόρης του, Αυγούλας. Ως αντίποινα για την προδοσία του Στέφανου, η Μαγκούφισσα φτάνει απρόσκλητη και καταριέται το παιδί με μια κατάρα ύπνου, η οποία θα τεθεί σε ισχύ στα 16α γενέθλια της μετά που θα τρυπήσει το δάκτυλό της σε μια ανέμη. Ωστόσο, ως πράξη ελεημοσύνης προς το αθώο παιδί, δίνει στην κατάρα ένα αντίδοτο στο φιλί της αληθινής αγάπης. Ο Στέφανος, παρανοϊκός από την Μαγκούφισσα και την εκδίκησή της, επιβάλλει όλες οι ανέμες στο βασίλειο να καούν και να κλειδωθούν. Ακόμη στέλνει την Αυγούλα να ζήσει με τις τρεις νεράιδες κρυμμένη βαθιά μέσα στο δάσος μέχρι την μέρα μετά τα 16α γενέθλιά της.

Παρά το αρχικό μίσος της για την Αυγούλα, η Μαγκούφισσα αρχίζει να την προσέχει από μακριά όταν οι αμελείς νεράιδες αποτυγχάνουν να το πράξουν. Όταν η Αυγούλα γίνεται 15, έρχεται τελικά σε επαφή με την Μαγκούφισσα, πιστεύοντας ότι είναι νεραϊδονονά της όπως αυτή ανέφερε ότι την παρακολουθεί όλη της την ζωή. Η Μαγκούφισσα επιτρέπει στην Αυγούλα να περνάει περισσότερο χρόνο στο νεραϊδοβασίλειο. Συνειδητοποιώντας ότι έχει αναπτύξει τρυφερότητα στην πριγκίπισσα, η Μαγκούφισσα προσπαθεί να αφερέσει την κατάρα αλλά η κατάρα δεν μπορεί να σπάσει, λόγω του γεγονότος ότι όταν καταράστηκε την Αυγούλα, είπε ότι καμία μαγεία στον κόσμο θα μπορούσε να την σπάσει. Όταν η Αυγούλα γνωρίζει τον πρίγκιπα Φίλιππο (Prince Philip), οι δύο τους έλκονται μεταξύ τους. Αυτός της λέει ότι πηγαίνει στο βασίλειο του βασιλιά Στέφανου αλλά της υπόσχεται να επιστρέψει να την δει. Στα 16α γενέθλιά της, η Αυγούλα θέλει να μείνει με την Μαγκούφισσα στο βασίλειό της, το οποίο η Μαγκούφισσα της επιτρέπει με την ελπίδα ότι κάτι τέτοιο θα εμποδίσει την κατάρα. Ωστόσο, οι νεράιδες λένε την αλήθεια για την καταγωγή της Αυγούλας και την κατάρα της Μαγκούφισσας. Πληγωμένη από την αλήθεια, η Αυγούλα τρέχει μακριά από την Μαγκούφισσα πίσω στους γονείς της.

Ο Στέφανος κλειδώνει την Αυγούλα για ασφάλεια μέχρι το ηλιοβασίλεμα των γενεθλίων της. Ωστόσο η κατάρα πραγματοποιείται και η Αυγούλα τρυπά το δάκτυλο της σε μια παλιά ανέμη στα μπουντρούμια. Η Μαγκούφισσα, αφού απέτυχε να την προστατέψει, τρυπώνει μέσα στο κάστρο με ένα αναίσθητο Φίλιππο, ελπίζοντας η σύντομη συνάντηση με την Αυγούλα στο δάσος θα ήταν αρκετή για να σπάσει την κατάρα της. Το φιλί του Φίλιππου αποτυγχάνει και η Μαγκούφισσα απολογείται στην κοιμισμένη πριγκίπισσα, ορκιζόμενη ότι κανένα κακό δεν θα της συμβεί για όσο κοιμάται και την φιλάει στο μέτωπο. Η Αυγούλα ξυπνά καθώς η "αληθινή αγάπη" της Μαγκούφισσας για την Αυγούλα είναι αυτή της μητέρας και της κόρης. Η Αυγούλα, κατά την αφύπνιση, λέει την Μαγκούφισσα "νεραϊδομαμά", δείχνοντας ότι έχει συγχωρέσει την Μαγκούφισσα, και επαναβεβαιώνει την επιθυμία της να ζήσει μαζί της στο νεραϊδοβασίλειο. Στην προσπάθειά τους να εγκαταλείψουν το κάστρο, η Μαγκούφισσα συλλαμβάνεται με ένα σιδερένιο δίχτυ το οποίο πέφτει από την οροφή. Οι φύλακες του Στέφανου, μέσα από σιδερένιες πανοπλίες και χρησιμοποιώντας σιδερένια όπλα, χτυπούν και αρχίζουν να σκοτώνουν την Μαγκούφισσα. Χρησιμοποιώντας την τελευταία της δύναμη, η Μαγκούφισσα μεταμορφώνει τον Diaval σε ένα δράκο και καθώς αρχικά νικούσαν, σύντομα αρχίζουν να χάνουν. Οι φρουροί περικυκλώνουν την Μαγκούφισσα και ο Στέφανος με σιδερένιες ασπίδες σχεδόν τη σκοτώνει χλευάζοντάς την για την έλλειψη των φτερών της. Εκείνη τη στιγμή, η Αυγούλα ελευθερώνει τα κλεμμένα της φτερά από την φυλακή τους και με τα φτερά της να έχουν αποκατασταθεί, η Μαγκούφισσα υπερνικάει τον Στέφανο και αυτός πέφτει νεκρός. Η Αυγούλα αργότερα ονομάζεται βασίλισσα και των ανθρώπων και των νεράιδων από την Μαγκούφισσα, ενοποιώντας τα δύο βασίλεια για πάντα, καθώς ο Φίλιππος παρακολουθεί. Η αφηγήτρια αποκαλύπτει την ταυτότητά της ως μια ηλικιωμένη Αυγούλα.

 (Πηγή: <https://el.wikipedia.org/wiki/Maleficent>

Ταινία: <https://www.imdb.com/title/tt1587310/> )

MALEFICENT: Η ΔΥΝΑΜΗ ΤΟΥ ΣΚΟΤΟΥΣ

(Maleficent: Mistress Of Evil)

Στην καινούργια ταινία της Disney, που ακολουθεί την πετυχημένη διασκευή του 2014, η Μαλέφισεντ και η βαφτιστήρα της Αουρόρα αναλαμβάνουν να λύσουν τον περίπλοκο και μυστηριώδη οικογενειακό δεσμό που τις ενώνει, όσο ακολουθούν διαφορετικούς δρόμους από τους επικείμενους γάμους της Αουρόρα, τους απροσδόκητους εχθρούς και τις καινούργιες σκοτεινές δυνάμεις που εμφανίζονται στο Βασίλειο. Η κατακερματισμένη σχέση τους, που σέρνεται ανάμεσα στην εκδίκηση και την άδολη αγάπη δείχνει να ανθίζει, όσο η έχθρα ανάμεσα στους ανθρώπους και στις νεράιδες επιβιώνει. Ο επικείμενος γάμος της Αουρόρα με τον πρίγκιπα Φίλιππο είναι αιτία για γιορτή για το Βασίλειο των Άλστιντ και των γειτόνων Μουρς, αφού ο γάμος θα φέρει κοντά τους δύο κόσμους. Όταν ένας καινούργιος επισκέπτης θα συστήσει έναν παντοδύναμο νέο εχθρό που δεν υπολόγιζαν, η Μαλέφισεντ και η Αουρόρα θα χωριστούν, συμμετέχοντας σε έναν Μεγάλο Πόλεμο, που θα δοκιμάσει την αφοσίωση τους και θα τις κάνει να αναρωτηθούν αν είναι στ’ αλήθεια οικογένεια.

<http://cinelandpantelis.gr/reader-tainion/maleficent-i-dynami-toy-skotoys.html>

<https://disney.gr/maleficent-mistress-of-evil>

«Μια φορά κι Έναν καιρό»

Σειρά ξένης παραγωγής

 Με πλοκή, μία νεαρή γυναίκα με ένα επιβαρυμένο παρελθόν σε μία μικρή πόλη , στην οποία τα παραμύθια είναι στοιχείο των κατοίκων. <https://www.imdb.com/title/tt1843230/?ref_=kw_li_tt>

Sleeping beauty

(Σύγχρονη ταινία , δράμα , ρομαντική, θρίλερ – Με βάση την κλασσική πλοκή της ωραίας κοιμωμένης. Παραγωγή 2011)

Η Λούσι είναι μια φοιτήτρια που πέφτει στην πορνεία και τα [ναρκωτικά](https://www.dvd-trailers.gr/search/%CE%BD%CE%B1%CF%81%CE%BA%CF%89%CF%84%CE%B9%CE%BA%CE%AC/) και καθίσταται ανίκανη να ανακτήσει τον εαυτό της. Έτσι, θα καταλήξει να κοιμάται στο «δωμάτιο της ωραίας κοιμωμένης», οι άντρες να κάνουν ότι θέλουν πάνω της και το πρωί να μην θυμάται τίποτα

<https://www.dvd-trailers.gr/tainia/oraia_koimomeni_2011/>

<https://www.imdb.com/title/tt1588398/?ref_=fn_al_tt_1>

Sleeping Beauty

Παραγωγή 2014 , Περιπέτεια , Φαντασία

Όταν ένας νεαρός πρίγκιπας και η έμπιστη βοηθοί του μάθουν για την αιώνια κατάρα της όμορφης πριγκίπισσας, ξεκινούν ένα ταξίδι για να την διασώσουν. Πρέπει να πολεμήσουν μια κακή βασίλισσα και τις λεγεώνες των τεράτων, πριν μπορέσουν να την ελευθερώσουν.

<https://www.imdb.com/title/tt3343136/?ref_=fn_al_tt_4>

Η κατάρα της Ωραίας Κοιμωμένης

*The Curse of Sleeping Beauty*

Αμερικανικό Θρίλερ, Φαντασίας, Μυστηρίου – Παραγωγή 2016

Ο Τόμας- πρωταγωνιστής- απροσδόκητα κληρονομεί μια ιδιοκτησία με μια μυστηριώδη κατάρα.

<https://www.imdb.com/title/tt4118606/?ref_=fn_al_tt_3>

<https://en.wikipedia.org/wiki/The_Curse_of_Sleeping_Beauty>

King of Thorn

Παραγωγή 2009 – Κινούμενα Σχέδια -Περιπέτεια

Πλοκή: Ένας ιός αρχίζει να εξαπλώνεται στον πληθυσμό της Γης και μια ομάδα επιζώντων κρυογονικά καταψύχονται προσπαθώντας να βρουν μια θεραπεία. Αλλά όταν η ομάδα ξυπνά, πέφτουν σε μια τρομακτική κατάσταση. ( Ωραία Κοιμωμένη , Κατάρα - Σύγχρονη παραγωγή, Ιός )

<https://www.imdb.com/title/tt1690483/?ref_=kw_li_tt>

Avengers Grimm

Παραγωγή 2015

Όταν ο Rumpelstiltskin , πρόσωπο της ταινίας καταστρέφει τον μαγικό καθρέφτη και δραπετεύει στον σύγχρονο κόσμο, οι τέσσερις πριγκίπισσες του "Once Upon a Time" - Σταχτοπούτα, Ωραία Κοιμωμένη, Χιονάτη και Ραπουνζέλ - Επιστρέφουν στη σύγχρονη πραγματικότητα. Προικισμένες με μαγικές δυνάμεις, οι ηρωίδες μας πρέπει να πολεμήσουν το κακό πρωταγωνιστή και τον στρατό του πριν να υποδουλώσει όλους τους ανθρώπους στη γη. ( Όλες οι πριγκίπισσες κλασικών παραμυθιών συνεργάζονται σε μία νέα παραγωγή με σύγχρονα στοιχεία ταινίας δράσης. )

<http://imdb.com/title/tt4296026/plotsummary?ref_=tt_ov_pl>

Μετεξέλιξη – Σύγχρονη

Οι παραπάνω αφηγήσεις λοιπόν ,οι οποίες έχουν τις βάσεις τους σε ένα αυθεντικό παραμύθι των Αδελφών Γκριμ ακολούθησαν το δρόμο της δημιουργίας και της εξέλιξης, καταλήγοντας ως θεματική σε νέα παραλλαγμένα παραμύθια όπως η Μαλέφισεντ αλλά ακόμη και σε ψηφιακή δραστηριότητα όπως τα βιιντεοπαιχνίδια.

Βιντεοπαιχνίδια

Η Ορόρα είναι μία από τις εφτά «Πριγκίπισσες της Καρδιάς» στο δημοφιλές παιχνίδι της εταιρίας Square Enix, Kingdom Hearts (αν και η εμφάνισή της είναι μικρή). Η Μαλέφισεντ είναι μία από τους κακούς και στις τρεις εκδόσεις της σειράς του παιχνιδιού και για πολύ λίγο σύμμαχος στην κλιμάκωση του τρίτου παιχνιδιού. Οι καλές νεράιδες εμφανίζονται στο Kingdom Hearts II όπου δίνουν καινούρια ρούχα στον Σόρα. Ο Ντιάμπλο εμφανίζεται επίσης στο Kingdom Hearts II για να αναστήσει την ηττημένη ερωμένη του.

Το PSP παιχνίδι Kingdom Hearts Birth by Sleep περιλαμβάνει έναν κόσμο, τον Enchanted Dominion, βασισμένο στην ταινία και οι χαρακτήρες που εμφανίζονται σε αυτόν είναι οι Πριγκίπισσα Ορόρα/Μπράιαρ Ρόουζ, Μαλέφισεντ, οι τρεις καλές νεράιδες και ο Πρίγκιπας Φίλιππος, με τον τελευταίο να εξυπηρετεί ως προσωρινό μέλος στο πάρτι της Άκουα κατά τη διάρκεια της μάχης απέναντι στη Μαλέφισεντ και τον πιστό ακόλουθό της. Η Μαλέφισεντ επιστρέφει και στο Kingdom Hearts III.

Η Ορόρα είναι επίσης ένας από τους χαρακτήρες στο παιχνίδι Πριγκίπισσες της Disney.

Επιτραπέζιο παιχνίδι

Το παιχνίδι Walt Disney's Sleeping Beauty Game που κυκλοφόρησε το 1958 είναι ένα παιδικό επιτραπέζιο παιχνίδι που βασίζεται στην Ωραία Κοιμωμένη και παίζεται από δύο έως τέσσερις παίκτες. Στόχος του παιχνιδιού είναι να είσαι ο πρώτος παίκτης που θα κρατάει τρεις διαφορετικές κάρτες για να φτάσει στο κάστρο και στο σημείο που είναι σημαδεμένο ως «Τέλος».

Θεματικά πάρκα

Η Ωραία Κοιμωμένη δημιουργήθηκε την ίδια περίοδο που ο Γουώλτ Ντίσνεϋ έχτιζε το πάρκο της Disneyland στην Καλιφόρνια (γι'αυτό και η παραγωγή κράτησε έξι χρόνια). Για να βοηθήσει στην προώθηση της ταινίας, η δημιουργική ομάδα της Disney ονόμασε το εικονικό σύμβολο-κάστρο του πάρκου «Το κάστρο της Ωραίας Κοιμωμένης» (αρχικά προοριζόταν να είναι της Χιονάτης).

Θεατρικές προσαρμογές

Μια πιο ήπια θεατρική προσαρμογή μιούζικαλ της ταινίας με τον τίτλο Disney's Sleeping Beauty KIDS παίζεται συχνά σε σχολεία και παιδικά θέατρα.

Αλλά και απόδοση με χορογραφία , χορός – μπαλέτο.

Η "Ωραία Κοιμωμένη" του Τσαϊκόφσκι, ένα από τα διασημότερα μπαλέτα παγκοσμίως.

 Η ιστορία ζωντανεύει μέσα από τον ακαταμάχητο χορό των χορευτών του "Royal Moscow Ballet" που πλαισιώνονται από χορευτές των διασημότερων μπαλέτων της Μόσχας, όπως τα Μπολσόι και Στανισλάφσκι.

Ζουζούνια – τραγούδι

Απόδοση του κλασικού διηγήματος της ωραίας κοιμωμένης σε σύντομη απόδοση από τα «Ζουζούνια» , παιδική μπάντα.

<https://www.youtube.com/watch?v=ZptzLNEZCfs>

(Πηγή: [https://el.wikipedia.org/wiki/%CE%97\_%CE%A9%CF%81%CE%B1%CE%AF%CE%B1\_%CE%9A%CE%BF%CE%B9%CE%BC%CF%89%CE%BC%CE%AD%CE%BD%CE%B7\_(%CF%84%CE%B1%CE%B9%CE%BD%CE%AF%CE%B1,\_1959)](https://el.wikipedia.org/wiki/%CE%97_%CE%A9%CF%81%CE%B1%CE%AF%CE%B1_%CE%9A%CE%BF%CE%B9%CE%BC%CF%89%CE%BC%CE%AD%CE%BD%CE%B7_%28%CF%84%CE%B1%CE%B9%CE%BD%CE%AF%CE%B1%2C_1959%29)

<http://www.gazzetta.gr/entertainment/737292/i-oraia-koimomeni-thryliko-mpaleto-toy-tsaikofski-sto-theatro-badminton> )